**OBRAZAC 1**

**UPRAVA PRIHODA I CARINA**

Broj iz evidencije postupaka javnih nabavki: I/1-2980/2-23

Redni broj iz Plana javnih nabavki**: 2**

Mjesto i datum: Podgorica, 24.03.2023. godine

Na osnovu člana 53 stav 3 Zakona o javnim nabavkama („Službeni list CG“, br. 74/19 i 3/23) Uprava prihoda i carina objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**Izrada akciznih markica**

Predmet nabavke se nabavlja:

🗷 cjelina

1. **POZIV ZA NADMETANJE[[1]](#footnote-1)**
2. Podaci o naručiocu;
3. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke[[2]](#footnote-2),
	4. Način nabavke:
* Cjelina, po partijama,
* Zajednička nabavka,
* Centralizovana nabavka,
	1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
	1. Uslovi za učešće u postupku javne nabavke i posebni osnovi za isključenje,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude.
1. **TEHNIČKA SPECIFIKACIJA PREDMETA JAVNE NABAVKE[[3]](#footnote-3)**
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora:

Uprava prihoda i carina je implementirala nacionalnu aplikaciju za akcize u Carinskom informacionom sistemu od 1. januara 2021. koja omogućava elektronsku komunikaciju između Uprave prihoda i carina i akciznih obveznika.

Naime, riječ o cjelovitom procesu počevši od štampanja, izdavanja, povraćaja i praćenja količina na lageru, kao i provjera QR koda putem mobilnih telefona - mobilne aplikacije (android i apple) za izdate količine, a kako su akcizne markice zaštićene pored drugih sigurnosnih elemenata QR kodom i hologramskom zaštitnom folijom (digitalno rješenje za akcizne markice prepoznaje skrivene zaštitne elemente štampanja), koje su intelektualna svojina LEONHARD KURZA, ponuđač je obavezan, ukoliko nije proizvođač softvera, dostaviti dokaz da je autorizovani partner LEONHARD KURZA ( ili ekvivalent istom ) ili da je ovlašćen od strane LEONHARD KURZA, za prodaju proizvoda i servisa tehničke podrške za teritoriju Crne Gore.

**Shematski prikaz EMES Sistema**



🗷**Struktura po vrstama akciznih markica definisana je na sledeći način**:

1. Akcizne markice za obilježavanje duvanskih proizvoda:

- Akcizne markice za obilježavanje duvanskih proizvoda iz uvoza oznake „**U**“

 **96.000.000** kom;

- Akcizne markice za obilježavanje duvanskih proizvoda namijenjenih za prodaju SCP oznake “**X**” – (for export only) - **2.000.000** kom;

2. Akcizne markice za obilježavanje alkoholnih pića:

- Akcizne markice za obilježavanje alkoholnih pića iz uvoza oznake „**U**”, veličine 45x19 **- 3.400.000** kom;

 - Akcizne markice za obilježavanje alkoholnih pića iz uvoza oznake **„U”**,

veličine, 90 x19 **- 4.250.000** kom;

* Akcizne markice za obilježavanje alkoholnih pića proizvedenih u zemlji oznake**”D”,**veličine 45 x 19 – **50.000 kom,**
* Akcizne markice za obilježavanje alkoholnih pića proizvedenih u zemlji oznake **„D”** – veličine 90 x 19 – **200.000 kom.**

**🗷 Izgled akcizne markice za obilježavanje duvanskih proizvoda:**

 **Slika** akcizne markice za obilježavanje duvanskih proizvoda oznake **„U“** :

****

**Slika** akcizne markice za obilježavanje duvanskih proizvoda oznake **„X“**

****

**Izgled akcizne markice za alkoholna pića**

** **

**Primjer pakovanja akciznih markica za obilježavanje alkoholnih pića na listu papira**

**Slika 3**

1. **DODATNE INFORMACIJE O PREDMETU I POSTUPKU NABAVKE[[4]](#footnote-4)**

Uprava prihoda i carina ima cilj da, radi sprečavanja postupanja suprotno odredbama Zakona o akcizama („Sl.list RCG“, br.65/01, 12/02, 76/05 i „Sl.list RCG“, br.76/08, 50/09, 78/10, 40/11, 61/11, 28/12, 38/13, 45/14, 08/15, 01/17, 50/17, 55/18, 76/20, 49/22 i 65/22), uvažavajući, između ostalog, odredbe Odluke EK o tehničkim standardima za bezbjedonosne karakteristike za duvanske proizvode, br.C(2017)8435, za sprovođenje Direktive Evropskog parlamenta br.2014/40 i odredbe Zakona o potvrđivanju Protokola o eliminaciji nezakonite trgovine duvanskim proizvodima („Sl.list CG“ – međunarodni ugovori, br.5/2017) u vezi sa Okvirnom Konvencijom Svjetske zdravstvene organizacije o kontroli duvana (FCTC), koja je stupila na snagu 2005.g., održi postoječi način obilježavanja duvanskih proizvoda i alkoholnih pića akciznim markicama, upotrebom uspostavljenog sistema za elektronsko upravljanje akciznim markicama, koji omogućava elektronsko odobravanje, narudžbu i izdavanje akciznih markica, kao i elektronsko vođenje evidencija o izdatim akciznim markicama po proizvodima, iskorišćenim i neiskorišćenim akciznim markicama za duvanske proizvode i alkoholna pica po proizvodima.

Na ovaj način povećava se efikasnost i kvalitet u pružanju usluga prema privrednim subjektima, čime se značajno doprinosi stvaranju povoljnijeg poslovnog okruženja i omogućava akciznim obveznicima da na efikasan i jednostavan način uz smanjenje troškova, obavljaju svoje poslovanje.

**Procijenjena vrijednost predmenta nabavke:[[5]](#footnote-5)**

🗷 **Procijenjena vrijednost predmeta nabavke bez zaključivanja okvirnog sporazuma**:

 🗷 kao cjeline je  **1.105,000,00€ bez PDV-a.**

Obrazloženje razloga zašto predmet nabavke nije podijeljen na partije:[[6]](#footnote-6)

Predmet nabavke izrade akciznih markica nije podijeljen po partijama iz razloga jer predmetna nabavka nije djeljiva na više partija već tehnički i tehnološki predstavlja jedinstvenu cjelinu.

**ZAKLJUČIVANJE OKVIRNOG SPORAZUMA[[7]](#footnote-7)**

Zaključiće se okvirni sporazum:

🗷 ne

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Nije primjenjivo.

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Nije primjenjivo.

**NAČIN SPROVOĐENJA ELEKTRONSKE AUKCIJE**

Nije primjenjivo.

**ELEKTRONSKI KATALOG**

Nije primjenjivo.

**PONUDA SA VARIJANTAMA**

Mogućnost podnošenja ponude sa varijantama

🗷 Varijante ponude nijesu dozvoljene i neće biti razmatrane.

**REZERVISANA NABAVKA**

🗷 Ne

1. **NAČIN UTVRĐIVANJA EKVIVALENTNOSTI**

Nije primjenjivo.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🗷 garanciju za dobro izvršenje ugovora, za slučaj povrede ugovorenih obaveza u iznosu od **10%** od vrijednosti ugovora, sa rokom važenja koji je **10 dana** duži od dana isteka roka važenja ugovora, bezuslovnu i plativu na prvi poziv, koju će Naručilac aktivirati u svakom momentu kada nastupi neki od razloga za raskid Ugovora o javnoj nabavci.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[8]](#footnote-8):

🗷 odnos cijene i kvaliteta

1) Cijena broj bodova 80

2) Kvalitet broj bodova 20

uz primjenu relativnog (proporcionalnog) metoda vrednovanja.

1. **Podkriterijum cijena vrednovaće se na sljedeći način**:

Najniže ponuđenoj cijeni (Cmin) dodjeljuje se maksimalan broj bodova 80.

Vrednovanje ponuda po kriterijumu cijena vrši se u odnosu na najniže ponuđenu cijenu, po formuli:

C= (Cmin/Cp)x80

gdje je:

C – broj bodova za ponuđenu cijenu,

Cmin – najniže ponuđena cijena,

Cp – ponuđena cijena.

Ako je ponuđena cijena 0,00 EUR-a prilikom vrednovanja te cijene po podkriterijumu cijena uzima se da je ponuđena cijena 0,01 EUR.

**Podkriterijum kvalitet (K):**

Podkriterijum kvalitet vrednovaće se na osnovu roka isporuke akciznih markica iz tehničke specifikacije.

Rok isporuke vrednovaće se na sledeći način:

Rok isporuke je ne kraći od 30 dana i ne duži od 90 dana od dana zaključenja ugovora o javnoj nabavci, odnosno od dana prijema zahtjeva Naručioca. Maksimalan broj bodova po ovom potkriterijumu je 20.

Broj bodova za ovaj potkriterijum određuje se po formuli:

Krok isporuke = (Krok isporuke min / Kp)x20

gdje je:

Krok isporuke – broj bodova za ponuđeni rok isporuke,

Krok isporuke min – najkraći ponuđeni rok isporuke,

Kp – ponuđeni rok isporuke.

Rok isporuke se iskazuje u danima.

U cilju dostavljanja uporedivih ponuda, u dijelu "Uslovi u pogledu načina izvršavanja predmeta nabavke koji su od značaja za izvršenje Ugovora“, za rok isporuke ponuđač je dužan da upiše „broj“.

**3. Ponuđač sa najvećim brojem bodova (C+K rok isporuke)** će biti izabran kao prvorangirani.

1. **JEZIK PONUDE**

Ponuda se sačinjava na:

🗷 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom.

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 12.04.2023. godine do 12:00 sati.

Otvaranje ponuda održaće se dana 12.04.2023. godine u 12:00 sati.

🞎 Dio ponude koji se ne dostavlja preko ESJN-a, a odnosi se na garanciju ponude i uzorke dostavlja se:

* neposrednom predajom na arhivi naručioca na adresi Bulevar Šarla de Gola br. 2 Podgorica
* preporučenom pošiljkom sa povratnicom na adresi Bulevar Šarla de Gola br. 2 Podgorica

radnim danima od 09,00 do 13,00 sati, zaključno sa danom 12.04.2023. godine do 12:00 sati.

Otvaranje garancije ponuda i dostavljenih uzoraka, kome mogu prisustvovati ovlašćeni predstavnici ponuđača, sa priloženim punomoćjem potpisanim od strane ovlašćenog lica ponuđača, održaće se dana 12.04.2023. godine u 12:00 sati, u Upravi prihoda i carina, na gore navedenoj adresi.

Zbog značajnog povećanja broja izdatih akciznih markica u toku 2022.godine, te nepovoljne strukture preostalih zaliha akciznih markica po tipovima, a radi obezbijeđivanja kontinuiteta u izdavanju istih, Naručilac je u skladu sa članom 54 Zakona o javnim nabavkama, utvrdio rok za podnošenje ponuda u trajanju od 19 dana od dana objavljivanja predmetne tendreske dokumentacije u elektronski sistem javnih nabavki, iz razloga hitnosti nabavke predmetne usluge.

1. **USLOVI ZA AKTIVIRANJE GARANCIJE PONUDE[[9]](#footnote-9)**

Garancija ponude će se aktivirati ako ponuđač:

 1) odustane od ponude u roku važenja ponude i/ili

 2) odbije da zaključi ugovor o javnoj nabavci.

1. **TAJNOST PODATAKA**

Tenderska dokumentacija sadrži tajne podatke

🗷 ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor o javnoj nabavci između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[10]](#footnote-10)

* Garantni rok počinje da teče od dana izvršenja usluge. U slučaju konstatovanja nedostataka i uočavanja grešaka u toku garantnog roka, koja je posledica lošeg kvaliteta istog, Naručilac će o tome odmah pisanim putem (e-mail, faks, pismo) obavijestiti Izabranog ponuđača. Izabrani ponuđač je dužan da u roku od 30 dana od dana prijema obavještenja i prihvatanja reklamacije o svom trošku otkloni nedostatke bez naknade.
* U slučaju prekoračenja utvrđenog roka za izvršenje predmetne nabavke Izabrani ponuđač je dužan da Naručiocu, na ime ugovorne kazne, plati iznos od 0,5% od ugovorene vrijednosti za svaki dan kašnjenja u isporuci. Visina ugovorne kazne ne može preći 10% od ukupne vrijednosti ugovora. Ugovorne strane ovim ugovorom isključuju primjenu pravnog pravila po kojem je Naručilac dužan saopštiti Izabranom ponuđaču da zbog kašnjenja zadržava pravo na ugovornu kaznu (penale), te se smatra da je samim padanjem u docnju Izabrani ponuđač dužan platiti ugovornu kaznu (penale) bez opomene Naručioca, a Naručilac ovlašćen da je naplati - odbije na teret potraživanja Izabranog ponuđača za izvršenu uslugu koje su predmet ovog ugovora, s tim što je Naručilac o izvršenoj naplati - odbijanju, dužan obavijestiti Izabranog ponuđača. U slučaju kašnjenja u izvršenju ugovornih obaveza u ugovorenom roku, plaćanje ugovorne kazne (penala) ne oslobađa Izabranog ponuđača obaveze da u cjelosti izvrši ugovorenu uslugu.
* Izabrani ponuđač se obavezuje da**:**
* uvijek na lageru ima dovoljno repromaterijala i sirovina za proizvodnju akciznih markica, koja nije manja od 20% ukupne količine i koja je planirana po ovom tenderu do poslednje porudžbine;
* ako se ustanovi u postupku lijepljenja da akcizne markice imaju nekih tehničkih nedostataka, koji su utvrđeni od strane Naručioca i Ponuđača, takve markice Naručilac će povući iz upotrebe i poslati Ponuđaču da izvrši kontrolu kvaliteta i da Naručiocu dostavi izvještaj o rezultatu gdje se jasno može utvrditi koje tehničke nedostatke ima povučena količina. U tom slučaju Izvršilac usluge se obavezuje da odštampa istu količinu akciznih markica bez troškova štampanja.

Naručulac je dužan da:

* Izvršioca uvede u posao, pod tim se podrazumijeva obezbjedjenje potrebnih uslova za nesmetano obavljanje posla;
* da Izvršiocu plati ugovorenu cijenu, na način ugovoren ovim Ugovorom.
* Naručilac će raskinuti ugovor o javnoj nabavci ako:
* Izabrani ponuđač ne bude izvršavao svoje obaveze u rokovima predviđenim Ugovorom;
* Izabrani ponuđač ne izvrši korekciju propusta u realizaciji svojih ugovornih obaveza u roku od 30 dana od dana prijema zvaničnog upozorenja Naručioca, ili u bilo kom daljem periodu koji je Naručilac nakon toga pisano odobrio;
* Nastupe okolnosti koje za posljedicu imaju bitnu izmjenu ugovora (član 150 stav 2 Zakona o javnim nabavkama („Službeni list CG“, br. 074/19 i br. 003/23)), koja iziskuje sprovođenje novog postupka javne nabavke;
* Nastupi neki razlog koji predstavlja osnov za obavezno isključenje ponuđača iz postupka nabavke (član 108 Zakona o javnim nabavkama („Službeni list CG“, br. 074/19 i br. 003/23 )).
* Naručilac može raskinuti ugovor ako:
* Komisija Naručioca ustanovi, u toku izvršenja ugovornih obaveza, da kvalitet izvršene usluge odstupa od utvrđenog, odnosno ponuđenog kvaliteta iz ponude Izabranog ponuđača;
* Izabrani ponuđač ne bude izvršavao svoje obaveze na način predviđen Ugovorom.
* Raskid Ugovora o javnoj nabavci se vrši pisanim putem, a otkazni rok iznosi 15 dana u kom je svaka ugovorna strana dužna da izvrši sve svoje preuzete obaveze, kao i obaveze koje nastanu u toku trajanja otkaznog roka, a čije izvršenje dospjeva do isteka otkaznog roka. Izvršenim otkazom Ugovora o javnoj nabavci ne mogu se osporavati ni dovoditi u pitanje prava i obaveze između ugovornih strana koja su nastala do dana prestanka Ugovora.
* Ugovor o javnoj nabavci koji je zaključen uz kršenje antikorupcijskog pravila u skladu sa odredbama člana 38 stav 3 Zakona o javnim nabavkama („Službeni list CG“, br. 074/19 i br. 003/23), ništav je.

- Za sve što nije definisano Ugovorom o javnoj nabavci primjenjivaće se odredbe Zakona o obligacionim odnosima Crne Gore.

- Sve eventualne sporove proistekle iz Ugovora o javnoj nabavci ugovorne strane nastojaće riješiti sporazumno. U slučaju nemogućnosti takvog rješenja eventualne sporove rješavaće Privredni sud Crne Gore.

- Ugovor o javnoj nabavci stupa na snagu danom obostranog potpisivanja i sačinjen je u 6 (šest) istovjetnih primjeraka od kojih se, nakon potpisivanja, 3 (tri) primjerka dostavljaju Izabranom dobavljaču, a 3 (tri) Naručiocu.

1. ***ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE***

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

**UPRAVA PRIHODA I CARINA**

Broj: I/1-2980/3-23

Mjesto i datum: Podgorica, 23.03.2023. godine

U skladu sa članom 43 stav 1 Zakona o javnim nabavkama („Službeni list CG”, br.74/19 i br. 003/23),

**Izjavljujem**

da u postupku javne nabavke redni broj **2** iz Plana javne nabavke broj 5901 od 30.01.2023.godine za nabavku usluga izrada akciznih markica, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

 Ovlašćeno lice naručioca, v.d direktora Vladimir Bulajić, \_\_\_\_\_\_\_\_\_\_\_\_\_\_\_\_\_

 Službenik za javne nabavke, Sandra Komatina, \_\_\_\_\_\_\_\_\_\_\_\_\_\_\_\_\_

 Predsjednik komisije za sprovođenje postupka javne nabavke, Branislav Janković

 \_\_\_\_\_\_\_\_\_\_\_\_\_\_\_\_\_\_\_

 Član komisije za sprovođenje postupka javne nabavke Sandra Komatina

 \_\_\_\_\_\_\_\_\_\_\_\_\_\_\_\_\_\_

 Član komisije za sprovođenje postupka javne nabavke Ana Vulić

 \_\_\_\_\_\_\_\_\_\_\_\_\_\_\_\_\_\_\_

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-7)
8. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-8)
9. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-9)
10. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-10)